เเฟนมีอาการเวลาฉี่เเล้วมีอาการปวดเเถวๆ ลิ้นปี่ เป็นอาการของอะไรคะ
สวัสดีค่ะ หากมีอาการปวดแถวๆ ลิ้นปี่ เฉพาะช่วงเวลาที่ปัสสาวะเท่านั้น ไม่ได้ปวดในเวลาอื่นๆ ก็ไม่น่ามีความผิดปกติอะไรค่ะแต่หากมีอาการปวดที่ลิ้นปี่ในเวลาอื่นๆ ด้วย แม้จะไม่ได้ปัสสาวะก็ตาม อาจเกิดจากสาเหตุ เช่น เป็นโรคกระเพาะอาหารอักเสบ นิ่วในถุงน้ำดี เป็นต้นหรือหากขณะปัสสาวะมีอาการปวดแสบ ปวดท้องน้อย หรือปวดหลัง หรือมีอาการปัสสาวะลำบาก ปัสสาวะบ่อย ปัสสาวะขุ่น มีเลือดปน เป็นต้น ก็อาจเกิดจากสาเหตุต่างๆ เช่น การติดเชื้อในทางเดินปัสสาวะ มีนิ่วในกระเพาะปัสสาวะ นิ่วในไต เป็นต้นดังนั้น หากมีแค่อาการปวดลิ้นปี่ เฉพาะเวลาที่ปัสสาวะ ก็ยังไม่จำเป็นต้องทำอะไร แต่หากมีอาการในช่วงเวลาอื่นๆ หรือมีอาการผิดปกติอื่นๆ ทางปัสสาวะ ก็ควรไปพบแพทย์เพื่อตรวจหาสาเหตุค่ะ